DØMT: Julio Kopseng (37) har tidligere vært flammesluker, stripper og jobbet som danser i flere kjente TV-programmer som Norske Talenter. Her opptrer Kopseng på en julefest for elevene på Sandvika Videregåene Skole. Foto: Tommy Arnesen , PRIVAT

Kopseng dømt til tolv års forvaring for voldtekt

Den profilerte TV-danseren Julio Kopseng (38) er i Oslo tingrett dømt til tolv års forvaring med en minstetid på åtte år for å ha voldtatt seks kvinner.

NTB

18. desember 2015

Artikkelen er over fire år gammel

Kopseng er også dømt for et voldtektsforsøk på en sjuende kvinne, men frikjent for voldtekt av ytterligere to kvinner.

Han er dømt til å betale erstatning på opptil 200.000 kroner til åtte kvinner – til sammen over 1 million kroner.

Les også: TV-danser tiltalt for syv nye voldtekter

Julio Kopseng er en profilert norsk TV-danser, stuntmann og flammesluker. 37-åringen er omtalt av politiet som Norges mest aktive voldtektsmann (krever innlogging).

De sakkyndige mener at Kopseng har relativt gjennomgående psykopatiske personlighetstrekk. Kopseng har en høy risiko for framtidig seksuell vold og gjentakelsesfaren er stor, heter det i dommen.

Kopseng er fra før dømt for voldtekt av to kvinner, mens en dom for ytterligere ni voldtekter er anket og skal opp til behandling i Borgarting lagmannsrett på nyåret. Den endelige straffutmålingen kommer først når ankesaken går i lagmannsretten.

Fornærmet i Kopseng-saken: – Jeg kjente panikk

Publisert: 18.12.15 kl. 12:43

Les også